钦定古今图书集成/明伦汇编/人事典/第103卷 > 尔雅 > 《思归赋》〈有序〉前人
## 钦定古今图书集成/明伦汇编/人事典/第103卷 > 尔雅 > 《思归赋》〈有序〉前人

余以《元康六年冬》取急归，而王师外征，职典中兵，与闻军政。惧“兵革未息，宿愿有违，怀归之思” ，愤而成篇。

节运代序，四时相推。寒风肃杀，白露霑衣。嗟行迈之
弥留，感时逝而怀悲。彼离思之在人，恒戚戚而无欢。
悲缘情以自诱，忧触物而生端。昼辍食而发愤，宵假
寐而兴言。羡归鸿以矫首，挹谷风而如兰。岁靡靡而
薄暮，心悠悠而增楚。风霏霏而入室，响泠泠而愁予。
既遨游乎川沚，亦改驾乎山林。伊我思之沉郁，怆感
“物而增深。叹随风而上逝，涕承缨而下寻。冀王事之
暇豫，庶归宁之有时。候凉风而警策，指孟冬而为期。
愿灵晖之促景，恒立表以望之。”